Under den franske revolusjon ble fengselet fylt av alskens folk, høy og lav, mistenkt for opposisjon mot det regime som overtok etter monarkiets fall. De nøyaktige enkeltheter om hendelsene den 2. og 3. september 1792, under de såkalte , er omspunnet av legender og er vanskelige å nøste opp, men et uomtvistet element er at en gruppe fanatikere anført av Stanislas-Marie Maillard, massakrerte 164 fanger, deriblant 18 katolske prester. Blant de myrdede fangene var også tidligere utenriksminister grev Montmorin St. Herem, Ludvig XVIs og Joseph IIs hoffpredikant Abbe Lenfant, of Jacques Cazotte og Charles François Virot Sombreuil (som begge overlevde, bare for å havne i giljotinen noen uker senere).